Ευθύμης Κουλουχέρης

Ο Ευθύμης (Ευθύμιος ή Θέμης) Κουλουχέρης (γενν. Καρδίτσα,10 Μαρτίου 1981) είναι Έλληνας ποδοσφαιριστής που αγωνίζεται σαν κεντρικός αμυντικός.

 Ποδοσφαιρική καριέρα 
 Συλλογικό επίπεδο 

Ξεκίνησε την ποδοσφαιρική του σταδιοδρομία στους ερασιτέχνες της Καρδίτσας.

Το 1998 μεταγράφηκε στην Προοδευτική. Με τη φανέλα της Προοδευτικής αγωνίστηκε αρχικά δύο χρονιές στην Α' Εθνική (1998-1999 και 1999-2000), γνωρίζοντας την τελευταία τον υποβιβασμό. Στη συνέχεια αγωνίστηκε δύο, επίσης, χρονιές στη Β' Εθνική (2000-2001 και 2001-2002), κατακτώντας την τελευταία την επάνοδο στην Α' Εθνική. Στη συνεχεία, στα μέσα της χρονιάς 2002-2003 (Ιανουάριος του 2003) μεταπήδησε στον Ολυμπιακό. Με τον Ολυμπιακό ο Κουλουχέρης είχε συνολικά μόλις τρεις συμμετοχές στο πρωτάθλημα, ενώ κατέκτησε δύο πρωταθλήματα (2003, 2005) και ένα Κύπελλο (2005). Τελικά, στις 17 Ιανουαρίου 2006 έλυσε κοινή συναινέσει το συμβόλαιό του με τους «ερυθρολεύκους», μιας και δεν κατάφερε να καθιερωθεί στον Ολυμπιακό και δεν υπολογιζόταν πλέον από τον Νορβηγό τεχνικό της ομάδας, Τρόντ ΣόλιντΕλεύθερος ο Κουλουχέρης από τον Ολυμπιακό, sport-fm.gr.

Αμέσως μετά, στα μέσα πλέον της χρονιάς 2005-2006, συμφώνησε να συνεχίσει την καριέρα του στην ομάδα που υποστήριζε από μικρός, δηλαδή στον Άρη ΘεσσαλονίκηςΣτον Άρη ο Κουλουχέρης, ΕΛΕΥΘΕΡΟΣ ΑΠΟ ΟΛΥΜΠΙΑΚΟ, patris.gr. Με τη φανέλα του Άρη, ολοκλήρωσε τη χρονιά στη Β' Εθνική, όπου η ομάδα είχε προηγουμένως υποβιβαστεί και κέρδισε την επάνοδο στην Α' Εθνική. Η αμέσως επόμενη σεζόν (2006-2007) υπήρξε η πιο «γεμάτη» από συμμετοχές στην Α' Εθνική, στην μέχρι τώρα καριέρα του, καθώς είχε 25 συμμετοχές και σκόραρε 1 φορά (αυτό ήταν και το παρθενικό του τέρμα στην Α΄Εθνική, στις 4 Φεβρουαρίου 2007 εναντίον της Skoda Ξάνθης).

Στις 14 Ιανουαρίου 2012, στα μέσα της χρονιάς 2011-2012, υπέγραψε στον Πανιώνιο, με τη φανέλα του οποίου αγωνίστηκε μέχρι το 2014. Στις 11 Σεπτεμβρίου του 2014, ενώψει της χρονιάς 2014-2015, μεταγράφηκε στην Αναγέννηση ΚαρδίτσαςΣΤΗΝ ΑΝΑΓΕΝΝΗΣΗ Ο ΘΕΜΗΣ ΚΟΥΛΟΥΧΕΡΗΣ!!!, anagenisi-karditsas.gr, με τη φανέλα της οποίας αγωνίστηκε ελάχιστα, μέχρι τον Οκτώβριο του ίδιου έτους, όταν έλυσε κοινή συναινέσει το συμβόλαιο τουΑναγέννηση Καρδίτσας: Συναινετικό διαζύγιο με Κουλουχέρη, onsports.gr.

 Εθνικό επίπεδο 
Το 2002 και το 2003 συμμετείχε 8 φορές συνολικά με την Εθνική Ελλάδας Ελπίδων, σε προκριματικούς αγώνες για το Ευρωπαϊκό Πρωτάθλημα ΕλπίδωνΑγώνες Εθνικής Ελλάδας Ελπίδων 2002 , epo.grΑγώνες Εθνικής Ελλάδας Ελπίδων 2003 , epo.gr.

 Παραπομπές 

 Εξωτερικοί σύνδεσμοι 

 Αναλυτικά τα στατιστικά της καριέρας του Κουλουχέρη από το 1998 εως το 2014 στις εθνικές κατηγορίες, insports.eu
 Στατιστικά Παικτών: ΠΑΝΙΩΝΙΟΣ 2011-12 
 http://www.sport24.gr/football/omades/Aris/o_koyloyxerhs_zhtaei_afairesh_vathmwn.1900571.html

Κατηγορία:Αμυντικοί ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Πανιωνίου
Κατηγορία:Έλληνες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)